**REGULAMENT ACHIZITIE CARDURI CADOU PRODUSE SQUAD STORE**

**Art. 1. Organizatorul**

Organizatorul este **S.C. Squad Store S.R.L**. cu sediul in Cluj-Napoca, Str. Avram Iancu 492-500, inregistrata la Registrul Comertului cu nr. J12/3553/2014, Cod de inregistrare fiscala 33913823, telefon: 0771676134, reprezentata prin Popa Horatiu, in calitate de Administrator.

**Art. 2. Drepturi si obligatii pentru participare**

Pot participa persoane fizice, indiferent de varsta, pentru produsele din categoriile: accesorii pentru replici, echipament outdoor si articole vestimentare si au implinita varsta minima de 18 ani pentru categoria replicilor de airsoft. Cardurile nu pot fi folosite pentru cumparaturile online.

**Art. 3. Procedura de participare**

a). Cardurile cadou pot fi achizitionate doar fizic, din magazinul Squad Store.

b). Valoarea minima pentru un card este de 100 RON.

c). Cardul presupune utilizarea intregii sume intr-o singura tranzactie/ achizitie de produse, fiind imposibila folosirea sa in mod repetat.

d). Valorile de pe mai multe carduri nu pot fi cumulate.

**Art. 4. Conditii de validitate**

a). Participantii trebuie sa indeplineasca conditiile de participare de la art. 2 si art. 3;

b). Clientul trebuie sa prezinte cartea de identitate la folosirea cardului cadou.

c). Cardurile sunt valabile pe o perioada de 3 luni de la data achizitiei.

**Art. 5. Protectia datelor personale**

Prin achizitionarea cardurilor cadou, clientii sunt de acord cu prevederile prezentului Regulament.

Achizitionarea cardurilor cadou implica acceptul clientilor ca datele lor personale sa fie stocate si prelucrate de catre S.C. Squad Store S.R.L. in scopul unor potentiale informari din partea companiei noastre. Organizatorul se obliga ca datele personale sa nu fie difuzate catre terti.

**Art. 6. Prevederi generale**

INTRERUPEREA, MODIFICAREA, SUSPENDAREA SI INCETAREA COMERCIALIZARII CARDURILOR CADOU:

In orice moment, in cazul in care Organizatorul decide, comercializarea cardurilor cadou poate fi intrerupta, modificata, suspendata sau poate inceta. Cu toate acestea, cardurile achizitionate inainte de acest moment, care nu au iesit din perioada de valabilitate, vor putea fi folosite in continuare.

De asemenea, Organizatorul isi rezerva dreptul de a aduce orice modificari prezentului regulament. Acest lucru va fi facut public. Oricare dintre actiunile mai sus mentionate va fi adusa la cunostinta publicului prin instiintarea pe website-ul [www.squadstore.ro](http://www.squadstore.ro) cat si pe pagina de Facebook si Instagram a companiei.